**Ādažu novada pašvaldības saistošo noteikumu** **“Mājas (istabas) dzīvnieku turēšanas noteikumi Ādažu novadā” projekts tika publicēts pašvaldības tīmekļvietnē un termiņā (14.04.2022.) tika saņemtas 47 iedzīvotāju vēstules.**

|  |  |  |  |  |
| --- | --- | --- | --- | --- |
| **Nr.** | **Noteikumu punkts** | **Priekšlikumi** | **Pamatojums** | **Piezīmes** |
| 1. | **7. Dzīvojamo māju tuvumā drīkst turēt sterilizētus bezsaimnieka kaķus, ja:****7.1. pieņemts dzīvokļu īpašnieku kopības lēmums;****7.2. tiek nodrošināta kaķu labturība un apzīmēšana.** | Precizēt vārda “turēt” nozīmi. | • nepieciešams paskaidrot, ka dzīvnieki drīkst atrasties dzīvojamās mājas tuvumā, ja tie ir reģistrēti, sterilizēti, vakcinēti un attārpoti, proti, kāds uzņemas atbildību par bezsaimnieka kaķu labturību;• nav korekts apgalvojums, ka sterilizēts dzīvnieks netiek uzskatīts kā bez pajumtes un bez īpašnieka aprūpes vai uzraudzības palicis mājdzīvnieks.  | **Nav atbalstīts**Jēdzieni lietoti Dzīvnieku aizsardzības likuma 8. panta pirmās daļas un Ministru kabineta 2006. gada 4. aprīļa noteikumu Nr.266 (turpmāk – MK 266) izpratnē. |
| svītrot 7.1. apakšpunktu. | • 7.1. apakšpunkts nosaka, ka dzīvojamo māju tuvumā drīkst turēt sterilizētus bezsaimnieka kaķus tikai ar nosacījumu, ja ir pieņemts dzīvokļu īpašnieku kopības lēmums, tomēr šādu prasību nevar atrast Dzīvnieku aizsardzības likumā, uz ko pamatā balstīts šis noteikumu projekts.   | **Atbalstīts**Precizēts 7.punkts, izsakot to šādā redakcijā:“7.Dzīvojamo māju tuvumā drīkst turēt sterilizētus bezsaimnieka kaķus, ja tiek nodrošināta kaķu labturība un apzīmēšana”. |
| 2. | **9.2. īpašniekam vai turētājam, papildus normatīvajos aktos noteiktajām prasībām, ir pienākums izmitināt suņus ārpus telpām tikai piesietus vai palaistus iežogotā (izolētā) teritorijā un redzamā vietā, pie vārtiem vai ieejām uzstādot uzrakstu “Suns”.** | Papildināt, ka, izmitinot suņus ārpus telpām, īpašnieks nodrošina, ka netiek ierobežota vai citādi traucēta kaimiņu blakus īpašumu izmantošana (riešana, gaudošana, smilkstēšana). | • privātmājās suņi skaļi rej visu dienu un traucē apkārtējo māju iedzīvotāju mieru. | **Nav atbalstīts**MK 266 52.1. apakšpunkts nosaka īpašnieka pienākumu nodrošināt, lai mājas dzīvnieks (smaka, riešana vai gaudošana) netraucētu mājas vai apkārtnes iedzīvotājus. Atbildība par noteikumu pārkāpšanu vai cietsirdīgu izturēšanos paredzēta Dzīvnieku aizsardzības likumā. |
|  | Izslēgt 9.2. punktu | • nevajag aicināt turēt suņus piesietus. Suņus vajadzētu aizliegt turēt pie ķēdēm un piesietus visā novadā;• vajadzētu aizliegt suņu turēšanu pie ķēdes; • precizēt, vai šis punkts attiecas arī uz īpašnieku, ja iežogotā privātmājas teritorijā tiek turēts maza izmēra (līdz 4 kg) suns. | **Atbalstīts.**Svītrots 9.2. apakšpunkts, kas nosaka prasības suņu izmitināšanai ārpus telpām, jo šos jautājumu reglamentē MK 266 10. un 14. punkti. |
| 3. | * 1. **īpašniekam vai turētājam, papildus normatīvajos aktos noteiktajām prasībām, nodrošināt mājdzīvnieka atstāto ekskrementu savākšanu mājdzīvnieka pastaigā ārpus īpašuma, kurā tas tiek turēts, un izmest savāktos ekskrementus speciālās urnās.**
 | Noteikt lielāku atbildību par šī punkta pārkāpšanu | • bargāk sodīt saimniekus, kas nesakopj aiz saviem mājdzīvniekiem;* lai nodrošinātu tīrību pludmalē, nepieciešams vairāk atkritumu tvertņu un speciālo urnu;

• speciālās urnas ir ļoti maz, ne tikai piekrastē, tajā tiek izmesti sadzīves atkritumi un tās netiek regulāri izvestas (vismaz Carnikavas daļā). | **Nav atbalstīts**MK 266 52.3. apakšpunkts nosaka mājas (istabas) dzīvnieka īpašnieka vai turētāja pienākumu apdzīvotu vietu teritorijā savākt sava mājas (istabas) dzīvnieka ekskrementus. Atbildība par noteikumu pārkāpšanu paredzēta Dzīvnieku aizsardzības likumā. |
| Papildināt punktu, nosakot, ka dzīvnieka atstāto ekskrementu savākšanu un higiēnas (vai sanitāri epidemioloģisko) normu ievērošana jānodrošina ne tikai ārpus īpašuma, bet arī pašā īpašumā | • mājdzīvnieka atstāto ekskrementu smaka traucē kaimiņiem;• pietuvojoties sētai, īpaši vasaras laikā, stipri jūtama nepatīkama smaka, tas attiecas arī uz būdās izvietotajiem haskijiem; • privātmāju teritorijā ar domājamām daļām, kas nav nodalītas vai kurām ir koplietošanas teritorijas, suns atstāj izkārnījumus. | **Nav atbalstīts**MK 266 52.1. apakšpunkts nosaka dzīvnieka īpašnieka pienākumu nodrošināt, lai dzīvnieks (smaka, riešana vai gaudošana) netraucētu mājas vai apkārtnes iedzīvotājus. Atbildība par noteikumu pārkāpšanu paredzēta Dzīvnieku aizsardzības likumā. |
| 4. | **9.5. īpašniekam vai turētājam, papildus normatīvajos aktos noteiktajām prasībām, nepieļaut suņa bez pavadas un bīstama suņa bez pavadas un uzpurņa atrašanos daudzdzīvokļu dzīvojamo māju apbūves teritoriju zaļajā zonā** | papildināt ar noteikumu nepieļaut suņa bez pavadas un bīstama suņa bez pavadas un uzpurņa atrašanos publiskās vietās - parkos, ielās, skvēros, bērnu laukumos utt. | • Carnikavas centra parkā, uz promenādes un citās vietās suņi bez pavadas ir novēroti bieži, visām sabiedrības grupām tas rada diskomfortu;• suņiem nevajadzētu ierobežot apmeklēt parkus, citas publiskas vietas vai pasākumus, ja tiek ievēroti visi pārējie kārtības noteikumi. | **Atbalstīts daļā**MK 266 12. punkts nosaka, ka ciemos ārpus norobežotās teritorijas suni ved pavadā un sunim ir uzpurnis, ja suns ir atzīts par bīstamu saskaņā ar normatīvajiem aktiemi.13. punkts - ciemos ārpus norobežotās teritorijas suns bez pavadas var atrasties zaļajā zonā un mežā (izņemot pašvaldību noteiktās vietas), pastaigas laikā īpašnieka uzraudzībā un redzeslokā attālumā, kādā īpašnieks pēj kontrolēt dzīvnieka rīcību.Atbildība par dzīvnieku noteikumu pārkāpšanu paredzēta Dzīvnieku aizsardzības likumā.*Precizēts 9.5. apakšpunkts:**9. Īpašniekam vai turētājam, papildus normatīvajos aktos noteiktajām prasībām, ir pienākums:**9.5. nepieļaut Mājdzīvnieku atrašanos iestādēs un sabiedriskajās ēkās.**Precizēti 9.6. un 9.11. apakšpunkti* |
| 5. | **9.6. nepieļaut Mājdzīvnieku atrašanos iestādēs, sabiedriskajās ēkās, stadionos un sporta laukumos, bērnu spēļu laukumos un sabiedrisko pasākumu norises vietās, izņemot dzīvnieku paraugdemonstrējumus vai izstādes, vai arī, ja pašvaldības izdotajā tiesību aktā ir noteikts citādi** | Svītrot punktu | • suns drīkst atrasties minētajās vietās pie pavadas. Savādāk sanāk, ka arī Nēģu svētkus, piemēram, ar ģimeni un suni nebūtu iespējams apmeklēt; • suņiem nevajadzētu ierobežot apmeklēt parkus, citas publiskas vietas vai pasākumus, ja tiek ievēroti visi pārējie kārtības noteikumi. | **Atbalstīts daļēji**MK 266 12. punkts nosaka, ka ciemos ārpus norobežotās teritorijas suni ved pavadā un sunim ir uzlikts uzpurnis, ja suns ir atzīts par bīstamu saskaņā ar normatīvajiem aktiem. Atbildība par noteikumu pārkāpšanu paredzēta Dzīvnieku aizsardzības likumā.*Precizēti 9.6. un 9.11. apakšpunkti:**9. Īpašniekam vai turētājam, papildus normatīvajos aktos noteiktajām prasībām, ir pienākums:**9. 6. nepieļaut Mājdzīvnieku atrašanos tādās sabiedrisko pasākumu norises vietās un citās vietās novada administratīvajā teritorijā, kur tas aizliegts ar speciālām zīmēm (piktogrammām);**9.11. nepieļaut ārpus norobežotās teritorijas suņa bez pavadas un bīstama suņa bez pavadas un uzpurņa atrašanos šādās meža un zaļās zonas teritorijās:* *9.11.1. bērnu atpūtas un rotaļu laukumos, stadionos un sporta laukumos;**9.11.2. izglītības iestāžu un sabiedrisko ēku teritorijās;**9.11.3. publiskos dārzos, parkos, skvēros un kapsētās;**9.11.4. daudzdzīvokļu māju pagalmos;**9.11.5. sporta un aktīvās atpūtas centrā "Zibeņi" (publisku pasākumu laikā);**9.11.6. vietās, kur tas aizliegts ar speciālām zīmēm (piktogrammām) vai aizliegums noteikts normatīvajos aktos.* |
| papildināt ar noteikumu nepieļaut suņa bez pavadas un bīstama suņa bez pavadas un uzpurņa atrašanos publiskās vietās - parkos, ielās, skvēros, bērnu laukumos utt.  | • Carnikavas centra parkā, uz promenādes un citās vietās suņi bez pavadas ir novēroti itin bieži, visām sabiedrības grupām tas rada diskomfortu.  | **Atbalstīts daļēji**MK 266 12. punkts nosaka, ka ciemos ārpus norobežotās teritorijas suni ved pavadā un sunim ir uzlikts uzpurnis, ja suns ir atzīts par bīstamu saskaņā ar normatīvajiem aktiem. Atbildība par noteikumu pārkāpšanu paredzēta Dzīvnieku aizsardzības likumā.*Precizēti 9.6. un 9.11. apakšpunkti:**9. Īpašniekam vai turētājam, papildus normatīvajos aktos noteiktajām prasībām, ir pienākums:**9. 6. nepieļaut Mājdzīvnieku atrašanos tādās sabiedrisko pasākumu norises vietās un citās vietās novada administratīvajā teritorijā, kur tas aizliegts ar speciālām zīmēm (piktogrammām);**9.11. nepieļaut ārpus norobežotās teritorijas suņa bez pavadas un bīstama suņa bez pavadas un uzpurņa atrašanos šādās meža un zaļās zonas teritorijās:* *9.11.1. bērnu atpūtas un rotaļu laukumos, stadionos un sporta laukumos;**9.11.2. izglītības iestāžu un sabiedrisko ēku teritorijās;**9.11.3. publiskos dārzos, parkos, skvēros un kapsētās;**9.11.4. daudzdzīvokļu māju pagalmos;**9.11.5. sporta un aktīvās atpūtas centrā "Zibeņi" (publisku pasākumu laikā);**9.11.6. vietās, kur tas aizliegts ar speciālām zīmēm (piktogrammām) vai aizliegums noteikts normatīvajos aktos.* |
| Precizēt punktu ar sabiedriskās ārtelpas skaidrojumu | • šis būtu aktuāli ciemos - piemēram, Kadagā Ūdensrožu parkam nav iezīmēta teritorija kā rotaļu laukumam. Tāpat iedzīvotāju jaunizveidotajam aktivitāšu mežam pie tirdzniecības centra jaunbūves. Lai nerastos pārpratumi un konflikti vietējo iedzīvotāju vidū, būtu nepieciešams izveidot vizuālu materiālu ar aizliegtajām un atļautajām zonām suņa staidzināšanai vai izvietot informatīvas zīmes.  | **Atbalstīts daļēji**MK 266 12. punkts nosaka, ka ciemos ārpus norobežotās teritorijas suni ved pavadā un sunim ir uzlikts uzpurnis, ja suns ir atzīts par bīstamu saskaņā ar normatīvajiem aktiem. Atbildība par noteikumu pārkāpšanu paredzēta Dzīvnieku aizsardzības likumā.*Precizēti 9.6. un 9.11. apakšpunkti:**9. Īpašniekam vai turētājam, papildus normatīvajos aktos noteiktajām prasībām, ir pienākums:**9. 6. nepieļaut Mājdzīvnieku atrašanos tādās sabiedrisko pasākumu norises vietās un citās vietās novada administratīvajā teritorijā, kur tas aizliegts ar speciālām zīmēm (piktogrammām);**9.11. nepieļaut ārpus norobežotās teritorijas suņa bez pavadas un bīstama suņa bez pavadas un uzpurņa atrašanos šādās meža un zaļās zonas teritorijās:* *9.11.1. bērnu atpūtas un rotaļu laukumos, stadionos un sporta laukumos;**9.11.2. izglītības iestāžu un sabiedrisko ēku teritorijās;**9.11.3. publiskos dārzos, parkos, skvēros un kapsētās;**9.11.4. daudzdzīvokļu māju pagalmos;**9.11.5. sporta un aktīvās atpūtas centrā "Zibeņi" (publisku pasākumu laikā);**9.11.6. vietās, kur tas aizliegts ar speciālām zīmēm (piktogrammām) vai aizliegums noteikts normatīvajos aktos.* |
| 6. | **9.7. Īpašniekam vai turētājam, papildus normatīvajos aktos noteiktajām prasībām, ir pienākums nepieļaut mājdzīvnieku atrašanos un peldināšanu publiski pieejamās vietās jūras piekrastē no 01.06. – 31.08., laikā no plkst. 7.00 līdz 20.00.** |  |   |  |
| Svītrot 9.7. punktu (38 priekšlikumi): | • jūras tuvums bija viens no galvenajiem faktoriem dzīvesvietas izvēlē;• novada pieeja ir  ģimenēm ļoti nedraudzīga;• mājdzīvnieki ir ģimenes sastāvdaļa; • sunim nepatīk ūdens un peldēties, suns ir mierīgs, vecs, izvairās no svešiem cilvēkiem, līdz ar to nav iemeslu aizliegt **atrasties** jūras piekrastē;• vietējiem suņu atrašanās jūras piekrastē netraucē;• novads tiek attīstīts priekš tiem, kas te dzīvo;• attīstītās valstīs pludmalēs suņiem ir atļauts gan peldēties, gan būt kopā ar saviem saimniekiem, pat ierīkojot īpašas suņu peldvietas;• pludmale ir vienīgā vieta pie dzīvesvietas, kur var aiziet pastaigāties pie ūdens un izpeldēties ar suni;• peldināšana un atrašanās svaigā gaisā sunim nepieciešama tā fiziskās formas uzturēšanai, bieži vien rehabilitācijai;• suņu atrašanās pludmalē traucē iebraucējiem, ne vietējiem iedzīvotājiem. | **Atbalstīts daļēji**Ministru kabineta noteikumu Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai 12. punkts paredz, ka pilsētās un ciemos ārpus norobežotās teritorijas suni ved pavadā un sunim ir uzlikts uzpurnis, ja suns ir atzīts par bīstamu saskaņā ar normatīvajiem aktiem.*Precizēts 9.7. apakšpunkts:**9. Īpašniekam vai turētājam, papildus normatīvajos aktos noteiktajām prasībām, ir pienākums:**9.7. nepieļaut Mājdzīvnieku peldināšanu jūras piekrastē – Baltijas jūras līča krasta kāpu aizsargjoslā, no 1. jūnija līdz 31. augustam, laikā no plkst. 9.00 līdz 20.00.* |
| Noteikt citus laika ierobežojumus: | • lieguma laiks jau no plkst 7:00 ir nesamērīgs, jo ir novērots, ka vidusmēra atpūtnieks ar mērķi atpūsties pludmalē ierodas ne ātrāk kā plkst. 9-10;• cilvēki pludmalēs uzturas aptuveni no plkst. 11.00 līdz 17.00; • suņu saimnieki bieži ir "agrie putni", kas cenšas izstaigāties ar suni rīta agrumā;• noteikt lieguma laiku "pludmales" zonās no 10:00 - 20:00;• ievērojami samazināt ierobežojošos pulksteņa laikus - ne vairāk kā 3 -5 stundas dienā. | **Atbalstīts** *Precizēts 9.7. apakšpunkts:**9. Īpašniekam vai turētājam, papildus normatīvajos aktos noteiktajām prasībām, ir pienākums:**9.7. nepieļaut Mājdzīvnieku peldināšanu jūras piekrastē – Baltijas jūras līča krasta kāpu aizsargjoslā, no 1. jūnija līdz 31. augustam, laikā no plkst. 9.00 līdz 20.00.* |
| Noteikt citus vietas ierobežojumus | • Ādažu novadam, atšķirībā no Jūrmalas pilsētas, ir salīdzinoši gara jūras piekrastes līnija, ko neizmanto tādi atpūtnieki, kuriem varētu traucēt suņi (t.i. tādi atpūtnieki, kas pavada laiku sauļojoties, peldoties, rotaļājoties ar bērniem utt.). Mūsu ģimene pamatā uzturas Gaujas ciema puses piekrastē, un šajā pusē tie atpūtnieki, kuriem varētu traucēt suņi, pamatā uzturas Skautu ielas gala pludmalē (jo viņi ierodas ar auto). Pārējā jūras piekraste šajā pusē ir samērā mežonīga, jūra regulāri maina to,tāpēc šī pārējā pludmales daļa tiek vairāk izmantota pastaigām, t.sk., protams, pastaigām ar suņiem;• liegt suņiem uzturēties visā piekrastes zonā (it seviški šajā "mežonīgajā" daļā) ir pārmērīgs aizliegums. Pietiktu, ja tiktudefinēta atpūtas "pludmales" zona, kurā nebūtu ļauts uzturēties ar suņiem. Arī no kontroles viedokļa tas būtu vienkāršāk, jo pašvaldības policijai daudz ērtāk un efektīvāk ir kontrolēt salīdzinoši nelielu "pludmales" zonu, nevis visu novada piekrasti. Tad arī šīs polciijas klātbūtne šajā "pludmales" zonā būtu arī tiešām pamanāma, kas preventīvi disciplinētu atpūtniekus un ar laiku tie pat nemēģinātu ievest suni šajā "pludmales" zonā. | **Netiek skatīts šo saistošo noteikumu ietvaros. Jautājumu aktualizēt, izstrādājot saistošo noteikumu nākotnes redakcijās.** |
| Noteikt ierobežojumus atkarībā no suņa izmēra | • atļaut neliela izmēra mājdzīvnieku uzturēšanos pie jūras, bīstamību apkārtējiem izraisa suņi, kuru skausta augstums ir 30 cm un vairāk;• sadalīt nosacījumus, kas attiecas uz maza un kas uz liela izmēra suņiem. | **Nav atbalstīts** |
| Atļaut suņu uzturēšanos jūras piekrastē ar nosacījumu, ka suns visu laiku ir pie pavadas | • atļaut suņus visā Carnikavas pludmalē, bet kategoriski aizliegt suni laist vaļā no pavadas jebkurā gadījumā (vienalga, vai ir cilvēki/suņi apkārt vai nav);• suņus pastaigas laikā nepieciešams turēt pavadā, turot pavadā, tie nevienam nespēj traucēt, jo saimnieks kontrolē to, lai suns neietu klāt cilvēkiem un netraucētu tiem atpūsties. Suņu un cilvēku vienlaicīga atrašanās pludmalē veicina cilvēkos iejūtīgumu un labsirdību, turklāt cilvēkiem, kuriem no suņiem ir bail ir iespēja pārliecināties par suņu nekaitīgumu un tādu cilvēku nākotnē būs arvien mazāk; • ja suns ir pie pavadas un aiz viņa tiek savākts, nav problēma viņam atrasties pludmalē un arī peldēt. Ar cilvēku drošību tas nav attaisnojams (suns pie pavadas), ar vides piesārņošanu arī nē (aiz suņa tiek savākts); • ir pilnīgi nepamatoti liegt ar mājdzīvnieku atrasties pludmalē vasarā, ja tas nevienam netraucē un neapdraud un atrodas pie pavadas;• ļaut ar suni uzturēties pludmalē, ja tas tiek vests pavadā, bet aizliegt peldināt.  | **Nav atbalstīts**Ministru kabineta noteikumu Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai 12. punkts paredz, ka pilsētās un ciemos ārpus norobežotās teritorijas suni ved pavadā un sunim ir uzlikts uzpurnis, ja suns ir atzīts par bīstamu saskaņā ar normatīvajiem aktiem. |
| Precizēt jēdzienu “publiski pieejamās vietās jūras piekrastē” | • Nav skaidrs, kas domāts formulējumā - publiski pieejamās vietās jūras krastā.  Visa piekraste ir pieejama, vai ir kāda atsevišķa teritorija- oficiāla pludmale, vai arī pie jūras būt ar suni būtu aizliegts vispār;• formulējums – “atrašanos un peldināšanu publiski pieejamās vietās jūras piekrastē” – ir ārkārtīgi neskaidrs. Vai nu tā ir liekvārdība, jo LR nav paredzētas publiski nepieejamas vietas pludmalē, vai arī ir domāts kas cits, kā pludmale, un šajā gadījumā tad tas paliek brīvas interpretācijas ziņā – kas ir piekraste.  | **Atbalstīts**Precizēts jūras piekrastes jēdziens 9.7. punktā “Baltijas jūras līča krasta kāpu aizsargjosla”. |
| Papildināt ar punktu par suņu pastaigu/apmācību laukumu izveidi | • Vai Ādažu dome ir plānojusi izveidot speciālus suņu pastaigu laukumus, lai nodrošinātu dzīvniekiem iespēju brīvi izskrieties atļautā vietā; • Vai Ādažu novadā plānots izveidot norobežotus suņu pastaigu laikumus? Ja nē, tad lūgums lemt par tādu izveidi, jo novadā tādu nav. Vai plānots izveidot norobežotus suņu apmācības laukumus? Ja nē, lūgums lemt par tādu izveidi, jo apmācīti suņi un to saimnieki ir sabiedrībai drošāki un patīkamāki. | **Netiek skatīts saistošo noteikumu ietvaros** |
| 7. | **9.8. Īpašniekam vai turētājam, papildus normatīvajos aktos noteiktajām prasībām, ir pienākums nepieļaut mājdzīvniekiem bojāt apkārtējo vidi** | Precizēt punktu | • nav saprotams, ko nozīmē, bojāt apkārtējo vidi | **Nav atbalstīts** |
| 8. | **Noteikumos neminēti priekšlikumi** | Izveidot dzīvnieku reģistru pašvaldībā, ieviest žetonus un nodevu, kas nodrošinātu reģistra uzturēšanu. | • palīdzētu identificēt gan noklīdušus dzīvniekus, gan arī efektīvi apzināt un sodīt ļaunprātīgus dzīvnieku saimniekus, kuru dzīvnieki regulāri klaiņo.  | **Netiek skatīts saistošo noteikumu ietvaros** |
| Nodrošināt, ka suns patvaļīgi nevar pamest ierobežoto teritoriju un klaiņot apkārt. Atkārtotas klaiņošanas gadījumā piemērot sodu EUR 500. | • lai nodrošinātu iedzīvotāju drošību, bezatbildīgo saimnieku klaiņojošie dzīvnieki ir vislielākais drauds, nevis pie pavadas esoši, apmācīti suņi. | **Nav atbalstīts**MK 266 10.1.apakšpunkts nosaka, ka ciemos, ja suns atrodas ārpus telpām tā īpašnieka esošajā teritorijā, īpašnieks nodrošina pilnīgu attiecīgās teritorijas norobežošanu no publiskai lietošanai paredzētās teritorijas, novēršot iespēju sunim izkļūt no tās. Atbildība par noteikumu pārkāpšanu paredzēta Dzīvnieku aizsardzības likumā. |

**Saistošie noteikumi Nr.46/2022 “Mājas (istabas) dzīvnieku turēšanas noteikumi Ādažu novadā” pieņemti 2022. gada 25. maijā, spēkā no 2022. gada 30. jūnija.**